Document ID: 32009R0120

KOMISIJAS REGULA (EK) Nr. 120/2009
(2009. gada 9. februāris),
ar kuru groza Padomes Regulu (EEK) Nr. 574/72, ar ko nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 21. marta Regulu (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā (1), un jo īpaši tās 122. pantu,
tā kā:
(1)
Dažas dalībvalstis vai to kompetentās iestādes ir pieprasījušas izdarīt grozījumus Regulas (EEK) Nr. 574/72 pielikumos.
(2)
Ierosinātie grozījumi izriet no lēmumiem, ko attiecīgās dalībvalstis vai to kompetentās iestādes pieņēmušas par tādu iestāžu izvirzīšanu, kas ir atbildīgas par to, lai nodrošinātu, ka sociālā nodrošinājuma tiesību aktus īsteno saskaņā ar Kopienas tiesībām.
(3)
Regulas (EEK) Nr. 574/72 īstenošanas divpusējās konvencijas ir uzskaitītas minētās regulas 5. pielikumā.
(4)
Migrējošo darba ņēmēju sociālā nodrošinājuma administratīvā komisija sniedza vienprātīgu atzinumu,
IR PIEŅĒMUSI ŠO REGULU.
1. pants
Regulas (EEK) Nr. 574/72 2. līdz 5. pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 9. februārī

Labels: 0
18
9